KOMMISSIONENS FORORDNING (EF) Nr. 2550/1999

af 2. december 1999

om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. januar-31. marts 1999

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter(1), senest ændret ved forordning (EØF) nr. 3318/94(2), særlig artikel 18, stk. 6, og

ud fra følgende betragtninger:

(1) Udligningsgodtgørelsen som omhandlet i artikel 18 i forordning (EØF) nr. 3759/92 tildeles på visse betingelser til EF's tunfiskproducentorganisationer for de mængder tunfisk, der leveres til forarbejdningsindustrien i det kvartal, som priskonstateringerne gælder, hvis både den gennemsnitlige salgspris på EF-markedet i det pågældende kvartal og prisen franko grænse, i givet fald forhøjet med den gældende udligningsafgift, på samme tid er lavere end 91 % af EF-producentprisen for den omhandlede vare;

(2) en analyse af situationen på EF-markedet har vist, at både den gennemsnitlige kvartalssalgspris og prisen franko grænse, der er omhandlet i artikel 18 i forordning (EØF) nr. 3759/92, for gulfinnet tun på ikke over 10 kg (Thunnus albacares) og bugstribet bonit (Euthynnus (Katsuwonus) pelamis) i perioden 1. januar-31. marts 1999 var lavere end 91 % af den gældende EF-producentpris fastsat ved Rådets forordning (EØF) nr. 2763/98 af 17. december 1998 om fastsættelse for fangstsæsonen 1999 af Fællesskabets producentpris for tunfisk til industriel fremstilling af varer henhørende under KN-kode 1604 (3);

(3) de mængder, for hvilke der kan ydes udligningsgodtgørelse efter artikel 18, stk. 1, i forordning (EØF) nr. 3759/92, må for det pågældende kvartal under ingen omstændigheder overstige de grænser, der er nævnt i stk. 3 i samme artikel;

(4) ifølge artikel 18, stk. 2, i forordning (EØF) nr. 3759/92 kan godtgørelsen i intet tilfælde overstige enten forskellen mellem udløsningstærskelen og den pågældende vares gennemsnitlige salgspris på Fællesskabets marked eller et fast beløb på 12 % af denne tærskel;

(5) de mængder, der i løbet af det pågældende kvartal er solgt og leveret til forarbejdningsindustrien på EF's toldområde, overstiger for gulfinnet tun på ikke over 10 kg (Thunnus albacares) de mængder, der blev solgt og leveret i samme kvartal i de tre sidste fangstsæsoner; da disse mængder overstiger de grænser, der er fastsat i artikel 18, stk. 3, i forordning (EØF) nr. 3759/92, er det nødvendigt for denne vare at begrænse den samlede mængde, som der kan ydes godtgørelse for;

(6) som følge af de lofter, der i artikel 18, stk. 4, er fastsat for godtgørelsen til de enkelte producentorganisationer, bør de støtteberettigede mængder fordeles mellem producentorganisationerne i forhold til disses respektive produktion i samme kvartal i fangstsæsonerne 1996-1998;

(7) det bør derfor besluttes at yde udligningsgodtgørelse for de pågældende varer for perioden 1. januar-31. marts 1999;

(8) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Den udligningsgodtgørelse, der er omhandlet i artikel 18 i forordning (EØF) nr. 3759/92, ydes for perioden 1. januar-31. marts 1999 for nedennævnte varer:

>TABELPOSITION>

Artikel 2

1. Den samlede mængde pr. art, som der kan ydes godtgørelse for, udgør for:

>TABELPOSITION>

2. Den samlede mængde er fordelt på de berørte producentorganisationer som angivet i bilaget.

Artikel 3

De transaktioner, der skal tages i betragtning ved fastlæggelsen af retten til godtgørelse, er de salg, for hvilke fakturaerne er dateret i det pågældende kvartal, og som er lagt til grund for beregningen af den månedlige gennemsnitssalgspris, der er nævnt i artikel 7, stk. 1, litra b), i Kommissionens forordning (EØF) nr. 2210/93(4).

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. december 1999.

På Kommissionens vegne

Franz FISCHLER

Medlem af Kommissionen

(1) EFT L 388 af 31.12.1992, s. 1.

(2) EFT L 350 af 31.12.1994, s. 15.

(3) EFT L 346 af 22.12.1998, s. 5.

(4) EFT L 197 af 6.8.1993, s. 8.

BILAG

Fordelingen mellem producentorganisationerne af de mængder tunfisk, der kan ydes udligningsgodtgørelse for i perioden 1. januar-31. marts 1999, jf. artikel 18, stk. 4, i forordning (EØF) nr. 3759/92, med angivelse af mængderne for de forskellige godtgørelsesprocentsatser

>TABELPOSITION>

>TABELPOSITION>